Ελένη του Νάσσαου

Η Ελένη του Νάσσαου (Helene, Prinzessin von Nassau-Weilburg, 18 Αυγούστου 1831 - 28 Οκτωβρίου 1888) ήταν κόρη του Γουλιέλμου του Νάσσαου.

Βιογραφία
Η Ελένη Βιλελμίνη Ερριέττα Παυλίνα Μαριάννα γεννήθηκε στις 18 Αυγούστου 1831 στο Βίζμπαντεν του Δουκάτου του Νάσσαου και ήταν το δεύτερο παιδί και κόρη του Γουλιέλμου, Δούκα του Νάσσαου, και της δεύτερης συζύγου του, Παυλίνας της Βυρτεμβέργης.

Είχε πολύ στενές σχέσεις με την ολλανδική βασιλική οικογένεια, όπως και με τη βρετανική βασιλική οικογένεια μέσω του πατέρα και της μητέρας της, καθώς και οι δύο ήταν απόγονοι του Γεωργίου Β΄ της Μεγάλης Βρετανίας.

Στις 26 Σεπτεμβρίου 1853 παντρεύτηκε τον Γεώργιο Βίκτωρα του Βάλντεκ και Πύρμοντ στο Βίζμπαντεν. Μαζί απέκτησαν επτά παιδιά:
 Σοφία Νικολίνα (1854 - 1869), πέθανε από φυματίωση.
 Παυλίνα (1855 - 1925), παντρεύτηκε τον Αλέξιο του Μπέντχαϊμ και Στάινφουρτ, απέκτησαν 8 παιδιά.
 Μαρία (1857 - 1882), παντρεύτηκε τον Γουλιέλμο Β΄ της Βυρτεμβέργης, απέκτησαν 3 παιδιά.
 Έμμα (1858 - 1934), παντρεύτηκε τον Γουλιέλμο Γ΄ των Κάτω Χωρών, απέκτησαν 1 παιδί.
 Έλενα (1861 - 1922), παντρεύτηκε τον Λεοπόλδο του Ηνωμένου Βασιλείου, Δούκα του Ώλμπανυ, απέκτησαν 2 παιδιά.
 Φρειδερίκος (1865 - 1946), παντρεύτηκε την Ματθίλδη του Σάουμμπουργκ-Λίππε, απέκτησαν 4 παιδιά.
 Ελισάβετ (1873 - 1961), παντρεύτηκε τον Αλέξανδρο του Έρμπαχ-Σένμπεργκ, απέκτησαν 4 παιδιά.

Πέθανε στο Πύρμοντ στις 28 Οκτωβρίου 1888 σε ηλικία 57 ετών. Είναι θαμμένη στο Ρόντεν της Σαξονίας-Άνχαλτ.

Τίτλοι
18 Αυγούστου 1831 – 26 Σεπτεμβρίου 1853: Η Γαληνοτάτη Δουκική Υψηλότητα Πριγκίπισσα Ελένη του Νάσσαου-Βάιλμπουργκ
26 Σεπτεμβρίου 1853 – 28 Οκτωβρίου 1888: Η Γαληνοτάτη Δουκική Υψηλότητα Η Πριγκίπισσα του Βάλντεκ και Πύρμοντ

Παραπομπές

Πηγές
thePeerage.com - Helene Wilhelmine Henriette Pauline Marianne Prinzessin von Nassau-Weilburg
The Royal House of Stuart, London, 1969, 1971, 1976, Addington, A. C., Reference: vol II page 337/347
For My Grandchildren London, 1966, Athlone, HRH Princess Alice, Countess of, Reference: Page 41 part of biographical notes

Εξωτερικοί σύνδεσμοι
 

|-

Οίκος του Νάσσαου
Γερμανοί ευγενείς
Πριγκίπισσες του Βάλντεκ και Πύρμοντ
Πριγκίπισσες του Νάσσαου-Βάιλμπουργκ